google/wiki40b huggingface dataset:
Darjah Matahari Terbit

Darjah Matahari Terbit (旭日章 Kyokujitsu-shō) ialah darjah kebesaran ketiga tertinggi Jepun selepas Order of the Paulownia Flowers, dizahirkan pada tahun 1875 oleh Maharaja Meiji. Darjah tersebut merupakan anugerah kebangsaan pertama yang dikurniakan oleh kerajaan Jepun, dizahirkan pada 10 April 1875 atas dekri Majlis Negara. Lencana itu berbentuk pancaran cahaya daripada matahari terbit.  Reka bentuk Rising Sun melambangkan tenaga sekuat matahari yang sedang terbit selari dengan konsep "matahari terbit" Jepun ("Negara Matahari Terbit").
Darjah ini dikurniakan kepada sesiapa sahaja yang telah membuat pencapaian yang cemerlang mengikut bidang berikut: perhubungan antarabangsa, mempromosi Budaya Jepun, kemajuan dalam bidang mereka, kebajikan atau pemuliharaan alam sekitar. Sebelum berakhirnya Perang Dunia 2, ia juga telah dikurniakan untuk perkhidmatan tentera yang terpuji. Bermula tahun 2003, pingat tertinggi bagi Order of the Rising Sun menjadi darjah berasingan yang dikenali sebagai Grand Cordon of the Order of the Paulownia Flowers.
Ia adalah darjah ketiga paling tinggi yang dikurniakan oleh kerajaan Jepun, namun ia biasanya darjah tertinggi yang diberikan secara umum. Darjah tertinggi Jepun, iaitu Order of the Chrysanthemum, dikhas untuk ketua-ketua negara atau raja, manakala darjah kedua tertinggi, Order of the Paulownia Flowers di khaskan sepenuhnya untuk ahli politik.
Versi moden penghormatan ini telahpun diberikan kepada penerima bukan rakyat Jepun bermula tahun 1981 (walaupun beberapa warga asing telah diberikan penghormatan ini sebelum Perang Dunia II); dan wanita telah dikurniakan Darjah ini bermula tahun 2003 (sebelum ini, wanita telah dikurniakan Order of the Precious Crown). Pengurniaan Darjah ini telah diurus oleh Biro Darjah Kebesaran di Pejabat Perdana Menteri. Ia dikurniakan atas nama Maharaja dan dan boleh dikurniakan selepas mati.

Lambang

Bintang bagi Grand Cordon dan Kelas Kedua ialah berbentuk bintang perak bucu lapan, setiap bucu mempunyai tiga pancaran perak berselang-seli; lambang tengah serupa dengan lencana. Ia dipakai pada kiri dada bagi Grand Cordon dan kanan dada bagi Kelas 2.
Lencana bagi Grand Cordon hingga Kelas Keenam ialah berbentuk bintang bucu lapan yang mengandungi disk matahari berenamel merah di tengah-tengah, dengan bucu bersadur emas (Kelas 1-4), dengan empat bucu bersadur emas dan empat bucu perak (Kelas 5), atau dengan bucu perak (Kelas 6); setiap bucu terdapat tiga pancaran enamel putih. Ia berpaut dari tiga dedaun enamel paulownia (bukan dedaun chrysanthemum seperti dakwaan halaman Biro Darjah Kebesaran) pada reben berwarna putih dengan jalur tepi berwarna merah, dipakai sebagai selepang pada kanan bahu bagi Grand Cordon, sebagai gantung leher bagi Kelas 2 dan 3 dan pada dada kiri bagi Kelas 4 hingga 6 (berserta sebuah roset bagi Kelas 4).
Lencana bagi Kelas 7 dan 8 terdiri daripada pingat perak berbentuk tiga daun paulownia, berenamel bagi Kelas 7 dan kosong bagi Kelas 8. Kedua-duanya berpaut pada reben, yang berwarna putih dengan jalur tepi berwarna merah, dan dipakai di dada kiri. Kedua-dua kelas telah dimansuhkan pada tahun 2003.
Oberweis, Jerman

Oberweis merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Kanggaru

Istilah

Perkataan kanggaru (atau asalnya kangaroo dalam bahasa Inggeris) berasal daripada perkataan bahasa Guugu Yimidhirr gangurru yang merujuk kepada kanggaru kelabu. Nama tersebut julung kalinya dicatat sebagai "Kangooroo or Kanguru" pada 4 Ogos 1770, oleh Leftenan (kemudian Kapten) James Cook di tepi Sungai Endeavour di atas tanah yang kini menjadi pekan Cooktown, apabila kapal HM Bark Endeavour berdarat selama hampir tujuh minggu untuk membaiki kerosakan yang dialami di atas Great Barrier Reef.
Salah satu legenda terkenal mengenai nama kanggaru ialah bahawa perkataan tersebut berasal daripada ayat bahasa pribumi yang bermaksud "Saya tidak faham kamu." Menurut cerita ini, Kapten James Cook dan ahli alamiah Sir Joseph Banks sedang menerokai Australia apabila mereka menemui haiwan terbabit. Mereka menanya seorang tempatan berdekatan mereka apa nama makhluk itu. Orang tempatan itu menjawab "Kangaroo", yang bermaksud "Saya tidak faham kamu", lalu Cook mengambil apa yang didengarnya dari mulut orang tempatan itu menjadi nama haiwan ini.
Tidak lama kemudian, Kangaroo diterapkan dalam perbendaharaan kata bahasa Inggeris di mana perkataan ini diberi erti mana-mana ahli famili keluarga dan walabi. Kanggaru jantan digelar buck, boomer, jack, atau old man; yang betina pula doe, flyer, atau jill, dan anak kanggaru dipanggil joey. Kata nama kelompok bagi kanggaru ialah kawan dalam bahasa Melayu, dan mob, troop, atau court dalam bahasa Inggeris. Kanggaru sering digelar secara basahan sebagai roo.

Kanggaru dalam budaya masa kini

Imej kanggaru sering ditemui pada syiling, jata dan logo yang berkenaan dengan Australia, serta juga dijadikan maskot. Banyak pasukan sukan Australia dinama sempena kanggaru. Kanggaru juga banyak ditemui dalam filem, televisyen, mainan dan cenderamata di seluruh dunia.
Sikandra Rao

Demografik 2001

Menurut bancian India pada tahun 2001, Sikandra Rao memiliki bilangan penduduk seramai 38,485. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Sikandra Rao memiliki kadar pendidikan (kebolehan membaca) 46%, di bawah kadar purata kebangsaan 59.5%; dengan 61% lelaki dan 39% wanita mampu membaca. 17% dari populasi berusia di bawah 6 tahun. (2001)
Pillanallur

Demografik 2001

Menurut bancian India pada tahun 2001, Pillanallur memiliki bilangan penduduk seramai 9,213. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Pillanallur memiliki kadar pendidikan (kebolehan membaca) 67%, melebihi kadar purata kebangsaan 59.5%; dengan 57% lelaki dan 43% wanita mampu membaca. 9% dari populasi berusia di bawah 6 tahun. (2001)
Híjar

Híjar merupakan sebuah kawasan perbandaran yang terletak di wilayah Teruel, Aragon, Sepanyol
Jagamukti

Poskod

Poskod yang digunakan di Jagamukti adalah 43179. Terdapat buah desa di dalam daerah kecamatan Surade.
Greenland

Geografi

Dari segi geografi, Greenland merupakan sebahagian dari Amerika Utara. 80% dari seluruh wilayah ini dilitupi dengan ais yang di beberapa tempat setebal 3 kilometer. Hanya daerah pesisir selatan dan barat yang boleh didiami oleh manusia.

Demografi

Penduduk asli Greenland adalah orang Inuit atau Eskimo. Terdapat juga orang Denmark dan campuran antara orang Inuit dan Denmark yang disebut “Orang Greenland”. Thule pula menempatkan sebuah pangkalan tentera Amerika Syarikat. Penduduk Greenland berjumlah 58,000 orang dengan pecahan orang Greenland sebanyak 80% dan orang Denmark pula 14,5%. Bahasa rasmi Greenland adalah Bahasa Denmark dan Bahasa Inuit.
Agama terpenting adalah Kristian Protestan Luther seperti di Denmark.

Ekonomi

Ekonomi Greenland bergantung kepada hasil laut, perlombongan dan perlancongan. Antara keluaran sektor perlombongan termasuk uranium, aluminium, nikel, platinum, tungsten, titanium, tembaga dan delima.
North Barrackpur

Demografik 2001

Menurut bancian India pada tahun 2001, North Barrackpur memiliki bilangan penduduk seramai 123,523. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 North Barrackpur memiliki kadar pendidikan (kebolehan membaca) 84%, melebihi kadar purata kebangsaan 59.5%; dengan 53% lelaki dan 47% wanita mampu membaca. 7% dari populasi berusia di bawah 6 tahun. (2001)
28 Jamadilakhir

28 Jamadilakhir merupakan hari ke-178 dalam kalendar Hijriah.
Mallin

Mallin merupakan sebuah munisipaliti terletak di daerah Mecklenburgische Seenplatte, Mecklenburg-Vorpommern, Jerman.
Teori kategori

Teori kategori ialah satu bidang matematik yang mengkaji sifat konsep-konsep matematik dengan cara yang abstrak, dengan memformalkannya sebagai koleksi-koleksi objek dan anak panah (juga dipanggil morfisme, walaupun istilah ini memiliki maksud lain yang spesifik dan bukan kategori), di mana koleksi-koleksi ini memenuhi beberapa syarat asas. Banyak bidang utama matematik yang boleh diformalkan sebagai kategori dan penggunaan teori kategori membolehkan banyak keputusan matematik yang rumit dan halus, dapat dinyatakan dan dibuktikan dengan cara yang lebih ringkas.
Antara contoh kategori ialah kategori set, di mana objek adalah set dan anak panah adalah fungsi dari satu set kepada set yang lain. Bagaimanapun, perlu diingat yang objek bagi kategori tidak semestinya set dan anak panah tidak semestinya fungsi; sebaliknya sebarang cara memformalkan konsep matematik yang memenuhi syarat-syarat asas bagi sifat objek dan anak panah adalah kategori yang sah, dan sebarang keputusan teori kategori dapat diguna pakai padanya.
Contoh kategori yang paling ringkas (yang merupakan konsep terpenting dalam topologi) ialah kategori groupoid, yang ditakrifkan sebagai satu kategori yang semua anak panah atau morfismenya adalah boleh songsang.
Kategori kini wujud dalam banyak cabang matematik, beberapa bidang sains komputer teori di mana ia berpadanan dengan jenis, dan fizik matematik di mana ia boleh diguna untuk menerangkan ruang vektor. Konsep kategori pertama kali diperkenalkan oleh Samuel Eilenberg dan Saunders Mac Lane di antara tahun 1942-1945.
Teori kategori memiliki beberapa tajuk yang diketahui bukan hanya oleh pakarnya, tetapi oleh ahli matematik yang lain. Satu istilah dari tahun 1940an, "nirmakna abstrak umum", merujuk kepada pengabstrakan tahap tinggi, berbanding cabang matematik yang lebih klasik. Algebra homologi ialah teori kategori dalam aspeknya yang menngatur dan mencadang manipulasi dalam algebra abstrak. Pengejaran gambar rajah ialah kaedah penghujahan visual dengan "anak panah" abstrak yang digabung dalam gambar rajah. Perlu diingat yang anak panah antara kategori dipanggil funktor, bergantung pada keadaan takrifan kalis tukar tertib yang khusus; selain itu, gambar rajah dan urutan kategori boleh ditakrifkan sebagai funktor (viz. Mitchell, 1965). Satu anak panah di antara dua funktor adalah satu transformasi bersahaja apabila ia bergantung pada keadaan bersahaja atau kalis tukar tertib yang tertentu. Funktor dan transformasi bersahaja adalah konsep utama dalam teori kategori.
Teori Topos ialah satu bentuk abstrak teori gemal, yang berasal dari geometri dan membawa kepada idea seperti topologi tak berguna. Satu topos boleh juga dianggap sebagai sejenis kategori khusus dengan dua aksiom topos tambahan.
Hospital Kuala Nerang

Alamat

Hospital Kuala Nerang

06300 Kuala Nerang
Kedah Darul Aman
Malaysia
Tel    :      04 -7867333
Faks :      04-7867052
Email : []
Akta Sewa Beli 1967

Akta Sewa Beli 1967 (Akta 212) ialah suatu akta Parlimen Malaysia yang dikuatkuasakan kepada pengguna di Malaysia.
Pengguna tertekan kerana dibebani kadar faedah tinggi, ditambah dengan peruntukan mengenai penarikan semula kenderaan. Pelanggan persendirian sering kali berada di pihak yang rugi, terutama dalam transaksi dengan institusi kewangan, berikutan kurang mempunyai kuasa bagi tawar menawar.
Institusi kewangan seperti bank dan syarikat kewangan berlesen menggunakan kontrak standard dengan terma-terma tetap dan tidak boleh dirundingi yang banyak memihak kepada mereka . Pelanggan terperangkap kerana kontrak perjanjian mengenakan penalti tinggi dan tidak munasabah terhadap pengguna jika gagal mematuhinya dan sering kali menyebabkan pengguna dibebani hutang lebih tinggi berikutan terma ketat dan tidak fleksibel.
Pada Mac 2010, Menteri Perdagangan Dalam Negeri, Koperasi dan Kepenggunaan Datuk Seri Ismail Sabri Yaacob mengumumkan kerajaan akan meminda akta itu bagi melindungi hak pengguna, termasuk menghalang mereka daripada menjadi mangsa penarik kereta yang bertindak melebihi batasan. Presiden Badan Peguam Malaysia Ragunath Kesavan menyokong penuh pindaan akta itu.
Tujuh Pengajaiban Sekolah Fudo

"Tujuh Pengajaiban Sekolah Fudo" merupakan khabar angin yang terdapat dalam cerita detektif rekaan iaitu Penyiasat Remaja dalam episod 7 Kes Pembunuhan Ajaib di Sekolah.
"Tujuh Pengajaiban Sekolah Fudo" merupakan kumpulan sumpahan yang dikatakan berlaku di bangunan lama Sekolah Menengah Tinggi Fudo yang terletak di bahagian utara yang melibatkan misteri kehilangan dan kematian. Kisah-kisah begini sering digembar-gemburkan di sekolah-sekolah serata dunia.

Kebenaran di sebalik Tujuh Keajaiban

Sebenarnya, semua ini rekaan seorang guru seklah tersebut yang dahulu pernah menjadi saintis bagi syarikat dadah. Dahulu, pihak syarikat tersbeut telah menggunakan enam oang sukarelawan sebagai subjek eksperimen tetapi eksperimen mereka gagal dan mengundang maut. Disebabkan panik, para penyelidik telah membuat keputusan untuk menyembunyikan mayat tersebut, tetapi bangunan penyelidikan itu kemudiannya ditukarkan menjadi tapak Sekolah Menengah Fudo. Maka, mereka meletakkan mayat itu di beberapa tempat di dalam bangunan sekolah dan menyebarkan kisah seram agar guru dan pelajar menjauhi kawasan berkenaan. Seorang ahli telah dihantar ke sekolah tersebut untuk memastikan mayat-mayat itu tidak dijumpai.
Keajaiaban yang terakhir iaitu keajaiaban ketujuh direka sepuluh tahun sebelum satu siri kes pembunuhan berlaku dalam cerita ini iaitu seorang pelajar perempuan yang telah mengetahui terlalu banyak maklumat mengenai hal ini telah dibunuh oleh guru tersebut. Seperti sebelumnya, mayatnya ditanam di dalam dinding sekolah dan satu cerita seram diwujudkan.
Tujub keajaiban kemudiannya bangkit semula apabila bangunan lama hendak dirobohkan. Akibat takut yang mayat-mayat tersebut ditemui, guru tersebut menghantar surat ugutan kepada pengetuadengan nama "Ahli Sihir Selepas seklah". Malangnya, Persatuan Pengajian Misteri yang diketuai oleh Ruiko Sakuragi, memutuskan untuk menyiasat tujuh keajaiban tersebut. Pada satu malam, Ruiko telah tinggal di sekolah semalaman untuk mencari lebih maklumat tentang tujuh misteri tersebut. Walau bagaimanapun, gempa bumi berlaku dan mayat pelajar perempuan tersebut terdedah oleh dinding yang pecah. Guru itu, yang juga penasihat Persatuan Pengajian Misteri, menyaksikannya lalu takut akan rahsia terbongkar, dia membunuh Ruiko dan memasukan semula mayat itu ke dalam dinding. Disebabkan lubang yang mendedakan mayat terlalu besar, dia menggantikannya dengan poster. Ahli persatuan yang lain, yang hendak menanggalkan poster tersebut telah dibunuh juga olehnya.
Kindaichi kemudiannya mendapati yang asalnya hanya terdapat 6 keajaiban. Lagipun, pembunuhan tidak berlaku di tempat seperti yang tertera dalam keajaiban dan pembunuh pula tidak meletakkan mangsa betul-betul di tempat seperti yang diceritakan dalam keajaiban tersebut. Ini disebabkan guru itu akan risau jika pihak polis menyiasat lebih tentang temapt yang mayat-mayat asalnya disembunyikan.
Pasar ikan Tsukiji

Lokasi

Pasar ini terletak berhampiran Stesen Tsukijishijō di laluan Toei Ōedo Line dan Stesen Tsukiji di Tokyo Metro Hibiya Line.
Terdapat dua bahagian, iaitu "Pasar dalaman" (jōnai-Shijo) yang merupakan pasar borong berlesen, di mana lelongan dan kebanyakan pemprosesan ikan berlaku. Peniaga borong berlesen (kira-kira 900 orang) mengendalikan gerai-gerai kecil. 
"Pasar luaran" (jōgai-Shijo) ialah campuran kedai-kedai borong dan runcit yang menjual alat-alat dapur Jepun, bekalan restoran, barangan runcit, dan makanan laut terutama susyi. Kebanyakan kedai di pasar luaran tutup pada awal petang manakala yang di pasar dalaman pula tutup lebih awal.

Ekonomi

Pasar Tsukiji mengendalikan lebih daripada 400 jenis makanan laut seperti rumpai laut, ikan sardin 300 kg, ikan tuna dan spesies ikan paus kontroversi. Bilangan pekerja pada 25 Januari 2010 seramai 65 000 orang termasuk pemborong, akauntan, pelelong, pegawai-pegawai syarikat, dan pengedar.

Operasi

Pasar dibuka pada waktu pagi (kecuali hari Ahad, cuti dan beberapa hari Rabu) sekitar jam 3:00 pagi dengan ketibaan produk dari kapal, trak dan pesawat dari seluruh dunia. Mereka memunggah ikan tuna beku. Rumah lelong atau 'oroshi gyōsha' memeriksa ikan dan melelong ikan tuna bersaiz besar.
Lelongan bermula sekitar 5:20 pagi. Pembida atau 'nakaoroshi gyōsha' mengendalikan gerai-gerai di pasar. Lelongan biasanya berakhir sekitar 7:00 pagi. Ikan yang dibeli dimuatkan ke dalam trak untuk dihantar ke destinasi. Bagi ikan besar, contohnya tuna dan ikan todak, proses memotong adalah rumit. Tuna beku dan ikan todak sering dipotong dengan gergaji besar. Ikan tuna dihiris dengan pisau yang amat panjang (kira-kira lebih satu meter panjang) dipanggil oroshi-hōchō, maguro-bōchō, atau hanchō-hōchō.
Perisian utiliti

Perisian utiliti merujuk kepada perisian sokongan atau bantuan yang berperanan membantu memastikan kelancaran perkakasan komputer, sistem pengendalian dan perisian penggunaan. Perisian utiliti telah lama disepadukan dengan kebanyakan sistem pengendalian utama.
Pratonton

Pratonton atau previu (trailer) merupakan tayangan mengiklankan filem cetera yang bakal ditayangkan dalam panggung wayang gambar dalam masa hadapan. Media sebegini ditayangkan sebelum bermulanya penayangan sesebuah filem lain di mana ia memuat intipati cerita dalam filem marangkumi jalan cerita, sutradara, kru produksi dan pengedar serta tarikh edaran filem ini dalam durasi kira-kira 2 hingga 3 minit. Trailer kali pertama dikenal pada tahun 1913 untuk mempromosikan film The Pleasure Seekers di Amerika Serikat.
Pratonton filem kini tidak sahaja menjadi lazim disertakan dalam DVD dan cakera Blu-Ray, malah secara talian di Internet bahkan merilis video trailer filem mereka setahun sebelum waktu tayangnya di gedung bioskop; daripada lebih kurang sepuluh bilion video ditonton dalam talian pada setiap tahun, pratonton filem diberi kedudukan ketiga, selepas berita dan video buatan pengguna.
Video promosi sebegini kini juga boleh diterima sebagai calon mendapat penganugerahan.
Mouterre-Silly

Mouterre-Silly ialah sebuah komun di jabatan Vienne di wilayah Poitou-Charentes barat Perancis.
Avinissery

Demografik 2001

Menurut bancian India pada tahun 2001, Avinissery memiliki bilangan penduduk seramai 11,462. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2011

Menurut bancian India pada tahun 2001 Avinissery memiliki kadar pendidikan (kebolehan membaca) 83%, melebihi kadar purata kebangsaan 59.5%; dengan 51% lelaki dan 49% wanita mampu membaca. 12% dari populasi berusia di bawah 6 tahun. (2001)
Unicode

Asal-usul dan pembangunan

Unicode jelasnya bertujuan mencecah had-had pengekodan aksara tradisional, seperti yang didefinasikan dalam piawaian ISO 8859 yang didapati luas penggunaannya di pelbagai negaa di dunia tetapi masih amat tidak serasi dengan satu sama lain. Kebanyakan pengekodan aksara tradisional berkongsi satu masalah utama yang mana pemprosesan komputer dwibahasa dibenarkan (lazimnya menggunakan huruf rumi dan bahasa tempatan) tetapi tidak pula pemprosesan komputer berbilang bahasa (pemprosesan komputer sembarangan bahasa yang dicampur aduk dengan satu sama lain).
Unicode diniatkan untuk mengekod aksara asasnya — grafem dan unit seakan-akan grafem — dan bukannya pelbagai glif (pengemukaan) bagi aksara sedemikian. Mengenai aksara Cina, kadang-kadang ini menyebabkan kontroversi mengenai membezakan aksara asas dari pelbagai glifnya (lihat penyatuan Han).
Dalam pemprosesan teks, Unicode memainkan peranan membekalkan titik kod (code point) yang unik — nombor, bukan glif — bagi setiap satu aksara. dalam erti kata lain, Unicode melambangkan sesuatu aksara secara abstrak lalu menyerahkan pengemukaan visual (saiz, bentuk, fon atau gaya) kepada perisian lain, seperti pelayar web atau pemproses kata. Namun begitu, sasaran mudah ini bertambah rumit akibat konsesi yang dilakukan oleh pereka-pereka Unicode dengan harapan mempercepatkan pengambilan Unicode.
256 titik kod yang pertama dijadikan seiras kepada kandungan ISO 8859-1 agar menjadikannya tidak penting untuk menukarkan teks Barat yang sedia ada. Banyak aksara yang seiras secara pokoknya telah dikodkan banyak kali di titik kod berbeza untuk mengekalkan pembezaan yang dipakai oleh pengekodan terdahulu, maka membenarkan penukaran dari pengekodan tersebut ke Unicode secara ulang alik tanpa keciciran apa-apa maklumat. Contohnya, seksyen titik kod "bentuk lebar penuh" merangkumi abjad rumi penuh yang berasingan daripada seksyen abjad rumi utama. Dalam fon bahasa Cina, Jepun dan Korea (CJK), aksara-aksara ini dikemukakan pada lebar yang sama seperti ideograf CJK dan bukannya separuh lebar. Bagi contoh lain, lihat Aksara pendua di Unicode.
Selain itu, sementara membolehkan penggabungan aksara Unicode juga mengandungi versi pragubah bagi kebanyakan kombinasi huruf/diakritik dalam kegunaan seharian. ini memudahkan lagi penukaran ulang alik dari pengekodan terdahulu serta membolehkan aplikasi untuk menggunakan Unicode sebagai format teks dalaman tanpa perlu melaksanakan aksara gabungan. Contohnya é boleh diwakili di Unicode sebagai U+0065 (Latin small letter e) diikuti U+0301 (combining acute) tetapi boleh juga diwakili dengan aksara pragubah U+00E9 (Latin small letter e with acute).
Piawaian Unicode juga merangkumi sebilangan butiran berkaitan, seperti ciri-ciri aksara, penyeragaman bentuk teks dan susunan paparan dwiarah (bagi pemaparan sempurna bagi teks yang mengandungi kedua-dua skrip kanan-ke-kiri, seperti bahasa Arab atau Ibrani, serta skrip kiri-ke-kanan).
Jalan Tampin-Air Mawang

Jalan Tampin-Air Mawang merupakan sebuah lalun kampung dari Tampin hingga ke Air Mawang. Antara simpangnya ialah  Laluan Persekutuan Malaysia 1 atau  Laluan Persekutuan Malaysia 9. Nama jalan ini ialah N115.
Stesen kereta api Crystal Palace

Sambungan bas

Bas London: Laluan 157, 249, 358, 410, 432 dan laluan malam N3.
Fresnes-sur-Marne

Fresnes-sur-Marne ialah sebuah komun yang terletak di komun Seine-et-Marne di utara-tengah Perancis.
Gallegos del Pan

Gallegos del Pan merupakan sebuah kawasan perbandaran di Sepanyol di Zamora, di komuniti autonomi Castile dan León.
Adam Air

Sejarah

Syarikat penerbangan ini ditubuhkan pada 2002 oleh ahli perniagaan dan ahli politik Indonesia terkenal, Agung Laksono bersama Sandra Ang.
Syarikat Adam Air telah memulakan operasi pada 19 Disember 2003 dengan 2 Boeing 737 disewa dari GE Capital Aviation Services. Ia dipunyai sepenuhnya dan dinamakan sempena nama Adam Adhitya Suherman, ketua eksekutif syarikat berkenaan.

Peristiwa dan kemalangan

Rekod keselamatan Adam Air telah dikritik pada masa lalu. Dalam 2006 sekurang-kurangnya satu kapalterbang tergelincir dari landasan, di mana satu lagi telah tersalah arah – paling penting hilang – kemudian membuat pendaratan cemas.
Pada 1 Januari 2007, pengawal trafik udara telah hilang berhubungan dengan Penerbangan 574 Adam Air, kira-kira satu jam sebelum ia dijadualkan mendarat di Manado, Sulawesi, Indonesia. Penerbangan berkenaan berasal dari Surabaya, Jawa. Laporan awal telah dibuat menyatakan bahawa penyelamat telah berjaya mengesan bangkai kapalterbang itu. Bagaimanapun, laporan itu didapati salah. Kapal berkenaan masih lagi hilang, dan para penyelamat berkata mereka masih berharap yang kapalterbang berkenaan dapat membuat pendaratan cemas.
Baku

Kereta api

Antara perkhidmatan kereta api di Baku termasuklah Baku Funicular dan Baku Metro yang dibuka pada 1965 dan kini memiliki tiga aliran serta 25 buah stesen.
Khadkale

Demografik 2001

Menurut bancian India pada tahun 2001, Khadkale memiliki bilangan penduduk seramai 9,792. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Khadkale memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 57% lelaki dan 43% wanita mampu membaca. 15% dari populasi berusia di bawah 6 tahun. (2001)